钦定古今图书集成/理学汇编/文学典/第103卷 > 薛蕙
## 钦定古今图书集成/理学汇编/文学典/第103卷 > 薛蕙

按《列朝诗集》，“蕙字君采，亳州人。正德甲戌进士。授刑
部主事，病免，起改吏部验封主事，历员外，升考功司
郎中。嘉靖改元，大礼议起，援据《经传》，撰《为人后解》《为
人后辨》，凡数万言。入奏，下诏狱，寻得赏，复职。给事中
陈洗补外，中道上书议礼，得召见言事，尽击异议者。
亳守颜木得罪，诬奏木、君釆同年守其乡，疑有奸利。”
有诏勒停听理。巳而事白，屡荐，坚卧不出。东官立将，
以坊臣召用，而已前卒矣，年五十三。君釆生三月，见
芒神，连呼芒郎，家人惊怪，沃冷水止之。年十二，以能
诗闻，王廷相谪判亳州，激赏之日，可继何、李后之。论
者亦日。弘、嘉之际，三君鼎立。然君采为诗，温雅丽密，
有王、孟之风。尝与杨用修论诗日：“近日作者，摹拟蹈
袭，致有拆洗少陵，生吞子美之谑。求近性情，无若古
调，则君采之意向未肯肩随仲默，而况于献吉乎？”貌
瘟气清，行己峻洁，屏居西原，陂鱼养花，著书乐道，自
守泊如也。晚岁有得于二氏、元宗之旨，注《老子》以自
见，唐应德极称之。

按《凤阳府志》：“薜蕙，字君釆。七岁习举子业，十二以能
诗名。题邻舍《三教图》，有云：‘斯道有三教，圣心无二天’。
识者占其不凡。正德癸酉，计偕入京，与信阳何景明
为莫逆。明年成进士，授刑部主事。武宗南辛，抗疏力
争，众危之，蕙不为动。寻调吏部，太宰乔宇以考功甄
别之司，责大且繁，以蕙任之。嘉靖初，大礼议起，蕙撰”
《为人后辨》奏之，下狱。既诏，今复职。以母艰归。遂绝意
仕进，营庐舍以自适。题日“退乐”，马中丞易之日“常乐”，
构亭于中，乔太宰题之日“莹心。”沉酣典籍，淹贯百家
诗文，为艺文宗匠。后乃刊落繁华，潜心性命，以慎独
为要，以居敬为务，不知者但目之为“诗人。”著有《约言》
《西原集》《老子集解》《五经杂录》。